钦定古今图书集成/理学汇编/学行典/第270卷 > 吴定翁
## 钦定古今图书集成/理学汇编/学行典/第270卷 > 吴定翁

按《元史孙辙传》：“辙同郡吴定翁，字仲谷，其先当宋初，
自金陵来徙。定翁幼岁俨如成人，寒暑衣冠不少懈，
清修文雅，与孙辙齐名，而最善为诗。揭傒斯称其幽
茂疏澹，可比卢挚。御史及江西之方伯牧守部使者，
辟荐相望，终身不为动。程钜夫尝贻书曰：‘临川士友
及门者踵相接也。何相望足下耿耿如玉人而不可’”
得见乎？定翁尝曰：“士无求用于世，惟求无愧于世。”人
以为名言。